Suchinthana/ta-wikipedia huggingface dataset:
கோல்மேனியா

கோலேமேனியா (Colemania) பெனாரியோயிட்சு என்பது ஜோலா அல்லது தக்காண வெட்டுக்கிளி என்றும் அழைக்கப்படும்  இந்தியத் தீபகற்பத்தில் உள்ள ஒரே ஒரு சிற்றினமாக உள்ள கோல்லேமேனியா பேரினத்தைச் சேர்ந்த இறக்கைகள் இல்லாத வெட்டுக்கிளி சிற்றினமாகும். இது சில நேரங்களில் சோளம் பயிர்களுக்குச் சேதத்தை ஏற்படுத்துகிறது. இப்பேரினத்திற்கு கே. குனிகண்ணனுடன் இணைந்து ஒன்னாலிருந்து சிற்றினங்களின் வகை மாதிரிகளைப் பெற்று தென்னிந்தியாவில் உள்ள இனங்களைப் பற்றி ஆய்வு செய்த லெசுலி கோல்மேன் நினைவாகப் பெயரிடப்பட்டது. இதை எசுப்பானியா பூச்சியியல் நிபுணர் இக்னாசியோ பொலிவர் விவரித்தார்.

இந்தச் சிற்றினம் ஒரு புதிய இனம் என்று விவரிக்கப்படுவதற்கு முன்பே மேக்சுவெல் லெப்ராய் என்பவரால் குறிப்பிடப்பட்டது. இவர் இதைத் தக்காண வெட்டுக்கிளி என்று அழைத்தார். இதே பகுதியில் காணப்படும் சிறிய ஆர்த்தாக்ரிசு சிற்றினங்களுடன் அடையாளங் காணுவதில் குழப்பமடையலாம்.

மேற்கோள்கள்

வெளி இணைப்புகள் 

 லெக்டோடைப்பின் படம் மற்றும் லேபிள்கள்

கணுக்காலி நாளங்கள்
பூச்சிகள்
அசோப்ரோயிட்டு

அசோப்ரோயிட்டு (Azoproite) என்பது (Mg,Fe2+)2(Fe3+,Ti,Mg)(BO3)O2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது ஓர் அரிய மாங்கனீசு-இரும்பு போரேட்டு கனிமமாக வகைப்படுத்தப்படுகிறது. முதன் முதலில் உருசிய நாட்டின் பைக்கால் ஏரிக்கு அருகில் கண்டுபிடிக்கப்பட்டது. பன்னாட்டு புவியியல் சங்கத்தால் 1969 ஆம் ஆண்டு நிதியுதவி செய்யப்பட்ட பூமியின் மேலோட்டு ஆழமான மண்டலங்களின் ஆய்வுக்கான சங்கத்தின் பெயரால் கனிமத்திற்கு அசோப்ரோயிட்டு எனப் பெயரிடப்பட்டது. அசோப்ரோ என்பது இச்சங்கத்திற்கான சுருக்கப்பெயராகும். பன்னாட்டு கனிமவியல் சங்கம் அசோப்ரோயிட்டு கனிமத்தை Azo என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 
 Azoproite data sheet
 Azoproite on the Handbook of Mineralogy

மாங்கனீசு கனிமங்கள்
மக்னீசியக் கனிமங்கள்
தைட்டானியம் கனிமங்கள்
ஆக்சைடு கனிமங்கள்
போரேட்டு கனிமங்கள்
கனிமங்கள்
இரும்பு(II,III) கனிமங்கள்
அச்சலைட்டு

அச்சலைட்டு (Achalaite) என்பது (Fe2+,Mn)(Ti,Fe3+,Ta)(Nb,Ta)2O8 என்ற மூலக்கூற்று வாய்ப்பாட்டைக் கொண்ட ஒரு கனிமம் ஆகும். வோட்கிணைட்டு குழுவைச் சேர்ந்த இக்கனிமம் கருப்பு நிறத்தில் காணப்படுகிறது. 2013 ஆம் ஆண்டில் முதன்முதலில் கண்டறியப்பட்டது.

ஒற்றைச்சரிவச்சுப் படிக அமைப்பில் அச்சலைட்டு படிகமாகிறது. கருப்பு நிறத்துடன் உலோக பளபளப்பைக் கொண்டுள்ளது. அச்சலைட்டின் மோவின் கடினத்தன்மை மதிப்பு 5.5 ஆகவும் ஒப்படர்த்தி 6.285 ஆகவும் உள்ளது.

புட்பராகம்- மற்றும் தாண்டலைட்டு கனிமங்களைக் கொண்டுள்ள பெக்மாடைட்டு பாறைகளின் இடைநிலை மண்டலத்தில் அச்சலைட்டு தோன்றுகிறது. உரூட்டைல், குவார்ட்சு, ஆல்பைட்டு போன்ற கனிமங்கள் இதனுடன் தொடர்புடைய கனிமங்களாக கலந்து காணப்படுகின்றன.

கனிமத்தின் பெயர் அதன் இருப்பிடப் பெயரிலிருந்து வந்ததாகும். அர்ஜென்டினாவின் கோர்டோபாவில் உள்ள அச்சலா பாத்தோலித்து என்ற இடத்தில் அச்சலைட்டு கனிமம் கிடைக்கிறது.  கனிமமானது 2013-103 என்ற சுருக்கத்துடன் பன்னாட்டு கனிமவியல் சங்கத்தால்  அங்கீகரிக்கப்பட்டது. 

பன்னாட்டு கனிமவியலாளர் சங்கம் அச்சலைட்டு கனிமத்தை Ahl என்ற குறியீட்டால் அடையாளப்படுத்துகிறது.

மேற்கோள்கள்

மாங்கனீசு கனிமங்கள்
இரும்பு(II,III) கனிமங்கள்
நையோபியம் கனிமங்கள்
ஆக்சைடு கனிமங்கள்
இனோசிலிக்கேட்டுகள்
கனிமங்கள்
தைட்டானியம் சேர்மங்கள்
தாண்டலம் கனிமங்கள்
ஒற்றைச்சரிவச்சுக் கனிமங்கள்
செத்தியா ஜெயா நிலையம்

செத்தியா ஜெயா நிலையம் (ஆங்கிலம்: Setia Jaya Station; மலாய்: Stesen Setia Jaya); சீனம்: 双威-斯迪亚再也) என்பது மலேசியா, சிலாங்கூர், மாநிலத்தில் பெட்டாலிங் ஜெயா, பண்டார் சன்வே பகுதியில் அமைந்துள்ள ஒரு கொமுட்டர் தொடருந்து நிலையம்; மற்றும் சன்வே விரைவுப் பேருந்து நிலையம் ஆகும்.

செரி செத்தியா நிலையம் பெட்டாலிங் ஜெயாவின் பண்டார் சன்வே குடியிருப்புப் பகுதிகளில் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது.

பொது

தஞ்சோங் மாலிம்–கிள்ளான் துறைமுக வழித்தடம்; பெட்டாலிங் ஜெயா, சன்வே குடியிருப்புப் பகுதிகளில் வசிக்கும் மக்களுக்குச் சேவை செய்கிறது. இந்த நிலையம்  பந்தாய் புதிய நெடுஞ்சாலையின் வடக்குப் பகுதியில் அமைந்துள்ளது.

கேஎல் சென்ட்ரல்-தெர்மினல் இஸ்கைபார்க் (KL Sentral-Terminal Skypark Line) வழித்தடம் இந்த நிலையத்தின் வழியாக, இதே நிலையத்தையும் கடந்து செல்கிறது. 

இருப்பினும் இந்த நிலையத்தில் கொமுட்டர் தொடருந்துகள் நிற்பது இல்லை. அதற்கு பதிலாக இஸ்கைபார்க் தொடருந்துகள் (Skypark Link) அருகிலுள்ள சுபாங் ஜெயா கொமுட்டர் நிலையத்தில் (Subang Jaya Station) நின்று செல்கின்றன.

சுங்கை வே நிலையம்

இந்த நிலையம் முன்பு 1980-களில் சுங்கை வே நிலையம் (Sungai Way Station) என்று அழைக்கப்பட்டது. தற்போதைய செரி செத்தியா கிராமம் என்பது அருகிலுள்ள சுங்கைவே கிராமத்திலிருந்து உருவானது. 

சுங்கைவேயின் தற்போதைய பெயர் செரி செத்தியா புதுக்கிராமம் (Seri Setia New Village). 

இந்த நிலையத்திற்கு அருகில் உள்ள செரி செத்தியா கொமுட்டர் நிலையத்தில் இருந்து  மலேசிய கூட்டரசு நெடுஞ்சாலையின் (Federal Highway Malaysia) குறுக்கே சுங்கைவே கிராமத்திற்கு இணைப்புப் பாலம் உள்ளது.

தீர்வையற்ற தொழில்துறை மண்டலம்

கோலாலம்பூர்-கிள்ளான் நெடுஞ்சாலை; மற்றும் டாமன்சாரா-பூச்சோங் விரைவுச்சாலை சந்திப்பில் இந்த நிலையம் அமைந்துள்ளது. அத்துடன் தீர்வையற்ற தொழில்துறை மண்டலத்தின் தொழிற்சாலைகள் நடந்து செல்லும் தூரத்தில் இந்த நிலையம் அமைந்து உள்ளது.

செரி செத்தியா நிலையம் பொதுவாக நெரிசல் நேரங்களில் பரபரப்பாக இருக்கும். ஏனெனில் இந்த நிலையம், சுங்கைவே பகுதியில் வாழும் பயணிகள், தாங்கள் தொழில் செய்யும் இடங்களுக்குச் செல்ல பெரிதும் பயன்படுத்தப்படுகிறது. 

சுங்கைவே பகுதியில் பல தொழிற்சாலைகள் உள்ளதால் தொழிற்சாலைகளுக்குச் செல்லும் தொழிலாளர்களும் இந்த நிலையத்தைப் பயன்படுத்துகின்றனர்.

சுங்கைவே
 
சுங்கைவே (Sungai Way); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி. SS8, SS9, SS9A ஆகிய குடியிருப்புப் பிரிவுகளை உள்ளடக்கியது. இதன் தற்போதைய பெயர் ஸ்ரீ செத்தியா (Seri Setia). 

1959-ஆம் ஆண்டில், கோலாலம்பூர்-கிள்ளான் நெடுஞ்சாலை (Federal Highway (Malaysia) திறப்பதற்கு முன்பு இங்கு ஒரு புதிய தொழில்துறை மண்டலம் (Sungai Way industrial zone) நிறுவப்பட்டது. அந்த வகையில், பெட்டாலிங் ஜெயா பகுதியில் முதன்முதலில் வளர்ச்சி பெற்ற கிராமம் சுங்கைவே கிராமம் ஆகும்.

காட்சியகம்

மேற்கோள்கள்

மேலும் காண்க
 சுங்கைவே
 பிரிக்ஸ் திட்டம் 
 பெட்டாலிங் மாவட்டம்
 கோலாலம்பூர் சென்ட்ரல்
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
 Petaling KTM Komuter Station

மலேசியத் தொடருந்து நிலையங்கள்
கிள்ளான் துறைமுக வழித்தடம்
கோலாலம்பூர் கூட்டாட்சியின் தொடருந்து நிலையங்கள்
சமரேந்திர சந்திர தேவ்

சமரேந்திர சந்திர தேவ் (Samarendra Chandra Deb) இந்தியாவைச் சேர்ந்த ஒரு நீதிபதியாவார்.  வங்காளத்தைச் சேர்ந்த இவர், நீதிபதி சம்பு சந்திர கோசு ஓய்வு பெற்ற பிறகு கொல்கத்தா உயர்நீதிமன்றத்தின் தலைமை நீதிபதியாக பணியாற்றினார். இவர் இசுக்காட்டிசு சர்ச் கல்லூரியிலும், கொல்கத்தா பல்கலைக்கழகத்திலும் கல்வி பயின்றார். 1983 ஆம் ஆண்டில் கொல்கத்தா உயர்நீதிமன்றத்தின் தலைமை நீதிபதியாக  ஓர் ஆண்டு காலம் பணியாற்றினார்.

மேற்கோள்கள் 

இந்திய நீதிபதிகள்
முண்டாரி மொழி

முண்டாரி (Mundari) என்பது கிழக்கு இந்திய மாநிலங்களான சார்க்கண்டு, ஒடிசா மற்றும் மேற்கு வங்காளம் மற்றும் வங்காளதேசத்தின் வடக்கு ரங்க்பூர் பிரிவில் உள்ள முண்டா பழங்குடியினரால் பேசப்படும் ஆசுத்ரோ-ஆசிய மொழிக் குடும்பத்தின் முண்டா மொழியாகும். இது சந்தாளியுடன்]] நெருங்கிய தொடர்புடையது. ரோஹிடாஸ் சிங் நாக் என்பவர் முண்டாரி பாணியைக் கண்டுபிடித்தார். இது தேவநாகரி, ஒடியா, பெங்காலி மற்றும் இலத்தீன் எழுத்து முறைகளிலும் எழுதப்பட்டுள்ளது.

வரலாறு 
மொழியியலாளர் பால் சிட்வெல்லின் (2018) கூற்றுப்படி முண்டா மொழிகள் சுமார் 4000-3500 ஆண்டுகளுக்கு முன்பு இந்தோசீனாவிலிருந்து ஒடிசாவின் கடற்கரையில் வந்து ஒடிசாவிற்கு இந்தோ-ஆரிய குடியேற்றத்திற்குப் பிறகு பரவியது.

முன்டாரி மொழி சார்க்கண்டின் கிழக்கு சிங்பூம் மாவட்டத்தில் உள்ள ராஞ்சி, குந்தி, சராய்கேலா கர்சாவான் மற்றும் மேற்கு சிங்பும் ஆகிய இடங்களிலும், ஒடிசாவின் மயூர்பஞ்ச், கெந்துஜார், பாலேசுவர், சுந்தர்கட் போன்ற மாவட்டங்களிலும் குறைந்தது 11 லட்சம் மக்களால் பேசப்படுகிறது. மேலும் 500,000 பேர், முக்கியமாக ஒடிசா மற்றும் அசாமில், மக்கள் தொகை கணக்கெடுப்பில் "முண்டா"வை என்று பேசுவதாக பதிவு செய்யப்பட்டுள்ளது. இது முண்டாரிக்கு மற்றொரு பெயராக இருக்கலாம்.

குறிப்புகள்

மேற்கோள்கள்

நூல் ஆதாரங்கள்

மேலும் படிக்க
Evans, Nicholas & Toshki Osada. 2005a. Mundari: the myth of a language without word classes. In Linguistic Typology 9.3, pp. 351–390.
Evans, Nicholas & Toshki Osada. 2005b. Mundari and argumentation in word-class analysis. In Linguistic Typology 9.3, pp. 442–457
Hengeveld, Kees & Jan Rijkhoff. 2005. Mundari as a flexible language. In Linguistic Typology 9.3, pp. 406–431.
Newberry, J. (2000). North Munda dialects: Mundari, Santali, Bhumia. Victoria, B.C.: J. Newberry. 
Osada Toshiki. 2008. "Mundari". In Anderson, Gregory D.S (ed). The Munda languages, 99–164. Routledge Language Family Series 3.New York: Routledge. .

உரைகள்

வெளி இணைப்புகள்
 Mundari Bibliography at Department of Linguistics, University of Osnabrueck, Germany
 Detailed language map of eastern Nepal, see language #68 in green along eastern border
 http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
 http://hdl.handle.net/10050/00-0000-0000-0003-A6AA-C@view Mundari language in RWAAI Digital Archive
 https://www.unicode.org/L2/L2021/21031r-mundari.pdf
https://omniglot.com/writing/mundaribani.htm
https://omniglot.com/writing/mundari.htm

அருகிவரும் இந்திய மொழிகள்
நேபாள மொழிகள்
ஒடிசாவின் மொழிகள்
சார்க்கண்டின் மொழிகள்
இந்திய மொழிகள்
முண்டா மொழிகள்
லக்கி மார்வாத்

லக்கி மார்வாத் (Lakki Marwat), பாகிஸ்தான் நாட்டின் கைபர் பக்துன்வா மாகாணத்தின் தெற்கில் அமைந்த லக்கி மாவட்டத்தின் நிர்வாகத் தலைமையிடம் மற்றும் நகராட்சி ஆகும்கடல் மட்டத்திலிருந்து 255 மீட்டர் உயரத்தில் அமைந்த லக்கி மார்வாத் நகரத்தின் 2017ல் மொத்த மக்கள் தொகை 59,465 ஆகும்.  பிரித்தானிய இந்தியாவின் ஆட்சியில், லக்கி மார்வாத்  சுதேச சமஸ்தானத்தின் தலைநகராக லக்கி மார்வாத் நகரம் விளங்கியது.

வரலாறு
1756ல் ஆப்கானிய அமீர் அகமது ஷா துரானி லக்கி மார்வாத் மாவட்டப் பகுதிகளை தனது துரானிப் பேரரசில் இணைத்தார்.1836ல் சீக்கியப் பேரரசர் ரஞ்சித் சிங்  லக்கி மார்வாத் பகுதியை கைப்பற்றினார். 

இந்தியாவில் கம்பெனி ஆட்சியின் போது 20 மார்ச்1849 அன்று லக்கி மாவட்டப் பகுதிகள் பஞ்சாப் மாகாணத்துடன் இணைக்கப்பட்டது.

1947ல் இந்தியப் பிரிவினைக்குப் பிறகு இம்மாவட்டம் பாகிஸ்தானின் கைபர் பக்துன்வா மாகாணத்தின் ஒரு மாவட்டமாக அறிவிக்கப்பட்டது.

மேற்கோள்கள்

ஆதாரங்கள்
Bellew, Henry Walter,  "An inquiry into the ethnography of Afghanistan"  (Karachi Indus Publications, 1891)
Edwards, Herbert Benjamin, A Year on the Punjab Frontier 1848-49, Vol. 1
Hunter, William Wilson, Imperial Gazetteer of India, Provincial series, North West frontier Province, Vols. VIII and XVI (1908)
Rose, Ibbetson and Maclagan, A Glossary of the tribes and castes of the Punjab and North West Frontier Province Vol. I, p. 48 and Vol. III, p. 139
Thorburn, S.S., Report on the first Regular Land Revenue Settlement of the Bannu District in the Dera jat Division of the Punjab'', (1879)
பாகிஸ்தான் நகரங்கள்
கைபர் பக்துன்வா மாகாணம்
கப்பா கதல் சட்டமன்றத் தொகுதி

கப்பா கதல் சட்டமன்றத் தொகுதி (हब्बा कदल विधानसभा) என்பது இந்தியாவின் வட மாநிலமான  சம்மு காசுமீரின் சம்மு காசுமீர் சட்டப் பேரவையின் 90 தொகுதிகளில் ஒன்றாகும். கப்பா கதல்  சிறநகர் மக்களவைத் தொகுதியிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 இல் நடந்த சம்மு காசுமீர் சட்டப் பேரவைத் தேர்தலில், கப்பா கதல் தொகுதியில் சம்மு காசுமீர் தேசிய மாநாட்டு கட்சியின் வேட்பாளர் சமிம் ஃபிர்தௌஸ் 4,955 வாக்குகள் பெற்று வெற்றி பெற்றார்.  2,596 வாக்குகள் பெற்று பாரதிய ஜனதா கட்சியின் வேட்பாளர் மோதி கவுல் இரண்டாம் இடத்தையும்.  சம்மு காசுமீர் மக்கள் சனநாயகக் கட்சியின் வேட்பாளர் சாஃபர் மெராஜ் 992 வாக்குகளுடன் மூன்றாவது இடமும், இந்திய தேசிய காங்கிரசின் வேட்பாளர் ராமன் மட்டூ 973 வாக்குகள் பெற்று நான்காம் இடத்தையும் பெற்றனர்.

2024
2024 இல் நடந்த சம்மு காசுமீர் சட்டமன்றத் தேர்தலில் பாரதிய ஜனதா கட்சி வேட்பாளர் அசோக் குமாரை விட 12437 வாக்குகள் அதிகம் பெற்று சம்மு காசுமீர் தேசிய மாநாட்டு கட்சி வேட்பாளர் சமிம் ஃபிர்தௌசு கப்பா கதல் தொகுதியில் வென்றார்.

மேற்கோள்கள்

 

சம்மு காசுமீர் சட்டப் பேரவை தொகுதிகள்
ஏழு கிண்ணங்கள்

ஏழு கிண்ணங்கள் (கிரேக்கம்: φιάλας, பியாலாஸ் (Acc. pl. Π. Π) கோப்பைகள் அல்லது குப்பிகள் என்று  வெளிப்படுத்துதல் 16 இல் குறிப்பிடப்பட்டுள்ள வாதைகளின் தொகுப்பாகும். அவை பத்மு யோவான் எழுதிய இயேசு கிறிஸ்து வெளிப்படுத்தலின் தரிசனத்தில் காணப்பட்ட அபோகாலிப்டிக் நிகழ்வுகளாக பதிவு செய்யப்பட்டுள்ளன. ஏழு தேவதூதர்களுக்கு கடவுளின் கோபத்தின் ஏழு கிண்ணங்கள் வழங்கப்படுகின்றன, ஒவ்வொன்றும் கடவுளின் கோபத்தால் நிறைந்த தீர்ப்புகளைக் கொண்டுள்ளன. கடவுளின் காலில் உள்ள இந்த ஏழு கிண்ணங்கள் ஏழு எக்காளங்களின் ஒலிக்குப் பிறகு துன்மார்க்கர்கள் மற்றும் அந்திக்கிறிஸ்துவைப் பின்பற்றுபவர்கள் மீது ஊற்றப்படுகின்றன .

முதல் கிண்ணம் 
இரண்டாவது கிண்ணம் கடலில் ஊற்றப்படுகிறது. கடல் இரத்தமாக மாறுகிறது, அதில் உள்ள அனைத்து உயிரினங்களும் இறந்துவிடுகின்றன.

இரண்டாவது கிண்ணம் 
முதல் கிண்ணம் பூமியில் ஊற்றப்படுகிறது, மேலும் மிருகத்தின் அடையாளத்தை தாங்கும் அனைவருக்கும் வலி புண்கள் ஏற்படுகின்றன.

மூன்றாவது கிண்ணம் 
மூன்றாவது கிண்ணம் ஆறுகள் மற்றும் நீரூற்றுகளின் மீது ஊற்றப்படுகிறது, அவை இரத்தமாக மாறுகின்றன. "நீரின் தூதர்" கடவுளின் நீதியைப் புகழ்ந்து ஒரு உரையை நிகழ்த்துகிறார், இது பலிபீடத்திலிருந்து ஒரு குரலால் எதிரொலிக்கப்படுகிறது.

நான்காவது கிண்ணம் 
நான்காவது கிண்ணம் சூரியனின் மீது ஊற்றப்படுகிறது. சூரியன் மக்களைச் சுட்டெரிக்கிறது, ஆனால் அவர்கள் கடவுளின் பெயரை மட்டுமே சபிக்கிறார்கள், மனந்திரும்புவதில்லை.

ஐந்தாவது கிண்ணம் 
ஐந்தாவது கிண்ணம் மிருகத்தின் சிம்மாசனத்தின் மீது ஊற்றப்படுகிறது. ஒரு அடர்ந்த இருள் மிருகத்தின் ராஜ்யத்தை மூழ்கடித்து விடுகிறது, துன்மார்க்கர்கள் இன்னும் மனந்திரும்பவில்லை.

ஆறாவது கிண்ணம் 
ஆறாவது கிண்ணம் யூப்ரடீஸ் ஆற்றின் மீது ஊற்றப்படுகிறது. "கிழக்கின் மன்னர்கள்" கடக்க அனுமதிக்கும் வகையில் நதி வறண்டு போகிறது. டிராகன், மிருகம் மற்றும் பொய்யான தீர்க்கதரிசி ஆகியோரின் வாயிலிருந்து தவளைகளின் தோற்றத்துடன் மூன்று அசுத்த ஆவிகள் வருகின்றன, ஒவ்வொன்றும் ஒன்று. தூய்மையற்றவை என்று குறிப்பிடப்படும் இந்த ஆவிகள் (நுகர்வுக்கு தகுதியற்றவை என்று பொருள்) அர்மகெதோன் போரின்போது நல்ல சக்திகளுக்கு எதிராகப் போராட உலக நாடுகளைச் சேகரிக்க அற்புதங்களைச் செய்கின்றன. "இதோ, நான் திருடனைப் போல வருகிறேன்" என்று ஒரு குரல் கூறுவதால் பார்வை தடைபடுகிறது, மேலும் விசுவாசிகளை விழிப்புடன் இருக்க வலியுறுத்துகிறது.

இயேசு சிலுவையில் அறையப்பட்ட நேரத்தில் ஏற்கனவே வென்றதால், இந்த வசனங்களில் பெரிய எஸ்கட்டாலஜிக்கல் போர் விவரிக்கப்படவில்லை என்று பிற விவிலிய அறிஞர்கள் நம்புகிறார்கள்.

ஏழாவது கிண்ணம் 
ஏழாவது கிண்ணம் காற்றில் ஊற்றப்படுகிறது. சிங்காசனத்திலிருந்து ஒரு பெரிய சத்தம் உண்டானது. இடிமுழக்கமும் மின்னலும் உண்டாகி, பூகம்பமும் உலகத்தின் பட்டணங்களை அழித்து, அந்தப் பெரிய பட்டணத்தை மூன்று பங்காகப் பிரிக்கிறது. தீவுகளும் மலைகளும் அழிக்கப்பட்டுள்ளன, மேலும் ஒவ்வொரு தாலந்து எடையுள்ள ஆலங்கட்டி மழை பூமியில் விழுகிறது. மக்கள் தொடர்ந்து கடவுளை சபிக்கின்றனர்.

குறிப்புகள் 

விவிலிய சொற்றொடர்கள்
திருவெளிப்பாடு
சனாபோரா சட்டமன்றத் தொகுதி

சனாபோரா சட்டமன்றத் தொகுதி (चनापोरा विधानसभा) என்பது இந்தியாவின் வட மாநிலமான சம்மு காசுமீரின் காசுமீர் சட்டப் பேரவையில் உள்ள 90 தொகுதிகளில் ஒன்றாகும். சனாபோரா சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். சனாபோரா சிறீநகருக்கு அருகில் அமைந்துள்ளது. சனாபோராவில் வசிப்பவர்கள் பேசும் உள்ளூர் மொழி காஷ்மீரி ஆகும்.

தேர்தல் முடிவுகள்
2024 இல் நடந்த சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் முசுதக் குரு 5688 வாக்குகள் அதிகம் பெற்று சனாபோராவில் வெற்றி பெற்றார்.

சட்டமன்ற உறுப்பினர்கள்

மேற்கோள்கள்

சம்மு காசுமீர் சட்டப் பேரவை தொகுதிகள்
அனிலைட்டு

அனிலைட்டு (Anilite) என்பது Cu7S4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சப்பான் நாட்டின் அகிதா மாநிலத்திலுள்ள அனி சுரங்கத்தில் இக்கனிமம் கண்டறியப்பட்டது. கண்டுபிடிக்கப்பட்ட இடத்தின் நினைவாக கனிமத்திற்கு அனிலைட்டு எனப் பெயரிடப்பட்டது.

பன்னாட்டு கனிமவியல் சங்கம் அனிலைட்டு கனிமத்தை Ani என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 
 Anilite data sheet
 Anilite on the Handbook of Geology

கனிமங்கள்
தாமிரம்(I,II) கனிமங்கள்
சாதிபல் சட்டமன்றத் தொகுதி

சாதிபல் சட்டமன்றத் தொகுதி (जादीबल विधान सभा) என்பது  சம்மு காசுமீர் மாநிலத்தின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும்.   இது சிறிநகர் மாவட்டத்தில் உள்ள ஈத்கா, வடக்கு சிறிநகர் மற்றும் கன்யார் தாலுகாக்களின் பகுதிகளை உள்ளடக்கியது. இது சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்
2024 இல் நடந்த சம்மு காசுமீர் சட்டமன்ற தேர்தலில் சம்மு காசுமீர் தேசிய மக்களின் மாநாட்டு கட்சி வேட்பாளர் அபித் உசைன் அன்சாரியை விட 22189 வாக்குகள் அதிகம் பெற்று சம்மு காசுமீர் தேசிய மாநாட்டு கட்சி வேட்பாளர் தன்வீர் சாதிக் சாதிபல் தொகுதியில் வெற்றி பெற்றார்.

சட்டப் பேரவை உறுப்பினர்கள்

மேற்கோள்கள்

 

சம்மு காசுமீர் சட்டப் பேரவை தொகுதிகள்
ஆச்சார்யா கிரிசு சந்திர போசு கல்லூரி

ஆச்சார்யா கிரிசு சந்திரபோசு கல்லூரி (Acharya Girish Chandra Bose College) முன்பு பங்கபாசி வணிகக் கல்லூரி என்று அழைக்கப்பட்டது, 1964இல் இந்தியாவின் மேற்கு வங்காளத்தின் கொல்கத்தாவில் நிறுவப்பட்ட ஓர் இளநிலை கலை அறிவியல் கல்லூரி ஆகும். இக்கல்லூரி கலை மற்றும் வணிகத்தில் இளங்கலை படிப்புகளை வழங்குகிறது. ஆச்சார்யா கிரிசு சந்திரபோசு கல்லூரி 2011ஆம் ஆண்டில் தேசிய மதிப்பீடு மற்றும் அங்கீகார அவையால் 'பி' தரத்துடன் அங்கீகாரம் பெற்றது.

கல்லூரியின் வரலாறு 
கிரிசு சந்திரபோசு 1885இல் பங்கபாசி பள்ளி மற்றும் 1887இல் பங்கபாசி கல்லூரி என இரண்டு கல்வி நிறுவனங்களை நிறுவினார். இவை 1964-1965இல் பங்கபாசி காலை நேரக் கல்லூரி, பங்கபாசி மாலை கல்லூரி மற்றும் பங்கபாசி வணிகக் கல்லூரி என மறுசீரமைக்கப்பட்டன. பங்கபாசி வணிகக் கல்லூரி 2005ஆம் ஆண்டில் பங்கபாசி கல்லூரியின் நிறுவனர் பெயரில் மறுபெயரிடப்பட்டது.

துறைகள்

கலை மற்றும் வணிகம் 

 வங்காள மொழி
 ஆங்கிலம்
 சமசுகிருதம்
 வணிகம்-கணக்கியல் மற்றும் நிதி

அங்கீகாரம் 
ஆச்சார்யா கிரிசு சந்திரபோசு கல்லூரி புது தில்லியிலுள்ள பல்கலைக்கழக மானியக் குழுவால் அங்கீகரிக்கப்பட்டுள்ளது.

மேலும் காண்க 

 கொல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி

மேற்கோள்கள்

வெளி இணைப்புகள் 

 Acharya Girish Chandra Bose College (கல்லூரி இணையத்தளம்)

Coordinates on Wikidata
கொல்கத்தாவில் உள்ள கல்வி நிறுவனங்கள்
சன்வே விரைவுப் பேருந்து வழித்தடம்

சன்வே விரைவுப் பேருந்து வழித்தடம் அல்லது பிஆர்டி சன்வே வழித்தடம் (ஆங்கிலம்: BRT Sunway Line (BRT); மலாய்: BRT Laluan Sunway); சீனம்: 双威BRT线) என்பது மலேசியா, சிலாங்கூர், மாநிலத்தின் பெட்டாலிங் ஜெயா பகுதியில் அமைந்துள்ள ஒரு விரைவுப் பேருந்து வழித்தடம் ஆகும்.

இந்த வழித்தடம் கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் (Klang Valley Integrated Transit System) ஒரு பகுதியாகச் செயல்படுகிறது. 

உலகின் முதல் முழு மின்சார விரைவுப் பேருந்துச் சேவை என்றும் பெயர் பெற்றுள்ளது.

இந்த வழித்தடம் ரேபிட் கேஎல் பேருந்து நிறுவனத்தால் இயக்கப்படுகிறது; மற்றும் பண்டார் சன்வே மற்றும் சுபாங் ஜெயாவில் மக்கள் அதிக அடர்த்தியான பகுதிகளுக்கு சேவை செய்வதற்காக 2015-இல் அறிமுகப்படுத்தப்பட்டது.

பொது

விளக்கம்
BRT - Bus Rapid Transit - பிஆர்டி பேருந்து சேவை

பிஆர்டி பேருந்துகள் (BRT Sunway Line Buses) சாதாரண சாலைப் போக்குவரத்துடன் தங்கள் பாதைகளைப் பகிர்ந்து கொள்வதில்லை. அவற்றுக்கென்று சிறப்பான உயர்மட்டப் பாதைகள் உள்ளன. 

விரைவுத் தொடருந்து போக்குவரத்திற்கு வழங்கப்பட்டு இருக்கும் உயர்த்தப்பட்ட வழித்தடத்தைப் போன்று இந்தப் பேருந்துகளுக்கும் பாதைகள் வழங்கப்பட்டுள்ளன.

இருப்பினும், ரேபிட் பேருந்துகளைத் தவிர மற்ற பேருந்து நடத்துனர்களுக்கு உயர்த்தப்பட்ட வழித்தடத்தைப் பயன்படுத்த உரிமை வழங்கப்படவில்லை. மற்றும் உயர்த்தப்பட்ட வழித்தடத்தைப் பயன்படுத்த வேறு மாற்றுவழிச் சரிவுப் பாதைகளும் இல்லை.

வழித்தட அமைப்புமுறை

நெரிசலைத் தவிர்க்கவும்; அதிக அளவிலான பயணிகள் எளிய முறையில் பேருந்துகளைப் பயன்படுத்துவதற்காகவும் இந்தச் சிறப்பு வழித்தட அமைப்புமுறை  பயன்பாட்டில் உள்ளது.

இருப்பினும், இந்தப் பேருந்து அமைப்பு முறைமை; செரி செத்தியா கொமுட்டர் நிலையத்திற்கும் மற்றும் யுஎஸ்ஜே 7 நிலையத்திற்கும் இடையேயான 5.4 கிமீ (3.4 மைல்) பாதையில் மட்டுமே அமைந்துள்ளது.

நிலையங்கள்

கிள்ளான் பள்ளத்தாக்கு வழித்தடங்கள்
  பத்துமலை–புலாவ் செபாங் வழித்தடம்
  தஞ்சோங் மாலிம்–கிள்ளான் துறைமுக வழித்தடம்
  அம்பாங் வழித்தடம்–செரி பெட்டாலிங் வழித்தடம்
   அம்பாங் வழித்தடம்–செரி பெட்டாலிங் வழித்தடம்
  கிளானா ஜெயா வழித்தடம்
  கேஎல்ஐஏ விரைவுத் தொடருந்து
  கேஎல்ஐஏ போக்குவரத்து
  கோலாலம்பூர் மோனோரெயில்
  காஜாங் வழித்தடம்
  கேஎல் சென்ட்ரல்–இஸ்கைபார்க்
  சா ஆலாம் வழித்தடம்
  புத்ராஜெயா வழித்தடம்
  எம்ஆர்டி சுற்று வழித்தடம்
  சன்வே விரைவுப் பேருந்து வழித்தடம்

காட்சியகம்

மேற்கோள்கள்

மேலும் காண்க
List of bus rapid transit systems
 Public transport in Kuala Lumpur
 Buses in Kuala Lumpur
 Prasarana Malaysia Berhad
 Rapid Bus Sdn Bhd
 Rapid KL
 BRT Sunway Line
 BRT Federal Line
 Rapid Penang
 Rapid Kuantan
 Land Public Transport Commission (SPAD)
 Sunway Group

வெளி இணைப்புகள் 
 MYrapid website

மலேசியாவில் போக்குவரத்து
குலமங்கலம், மதுரை

குலமங்கலம் என்பது இந்தியாவின் தமிழ்நாடு மாநிலம், மதுரை மாவட்டம்,  மதுரை வடக்கு வட்டம், மதுரை மேற்கு ஊராட்சி ஒன்றியத்தில் உள்ள  ஒரு கிராமம் ஆகும். இது மதுரை புறநகரத்தில் அமைந்துள்ளது. இது குலமங்கலம் குறு வட்டத்தில் உள்ளது.  மதுரை மாநகரத்திற்கு வடக்கே 11 கிலோ மீட்டர் தொலைவில் குலமங்கலம் உள்ளது.

அமைவிடம் 
கடல் மட்டத்திலிருந்து சுமார் 185.32 மீ. உயரத்தில், () என்ற புவியியல் ஆள்கூறுகள் கொண்டு, குலமங்கலம் பகுதி மதுரையில் அமைந்துள்ளது.

மக்கள்தொகை பரம்பல் 
2011 இந்திய மக்கள் தொகைக் கணக்கெடுப்பு அடிப்படையில், குலமங்கலம் பகுதியின் மக்கள்தொகை 5,392 பேர் ஆகும்.‌ இதில் 2,784 பேர் ஆண்கள் மற்றும் 2,608 பேர் பெண்கள் ஆவர்.

சமயம் 
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வரும் அம்மச்சியார் கோயில் என்ற கிராமக் கோயில் ஒன்று குலமங்கலத்தில் அமையப் பெற்றுள்ளது.

அரசியல் 
குலமங்கலம் பகுதியானது, மதுரை கிழக்கு (சட்டமன்றத் தொகுதி) சார்ந்தது. மேலும், இப்பகுதி மதுரை மக்களவைத் தொகுதி வரம்புக்கு உட்பட்டதாகும்.

மேற்கோள்கள் 

மதுரை மாவட்டத்திலுள்ள கிராமங்கள்
துங்கர்பூர் மருத்துவக் கல்லூரி

துங்கர்பூர் மருத்துவக் கல்லூரி (Dungarpur Medical College) என்பது இந்தியாவில் இராசத்தானின் துங்கர்பூரில் உள்ள ஒரு முழுமையான மருத்துவக் கல்லூரியாகும். இக்கல்லூரி 2018ஆம் ஆண்டில் நிறுவப்பட்டது. இக்கல்லூரி மருத்துவத்தில் இளநிலை மருத்துவம் மற்றும் அறுவையியல் பட்டப்படிப்பை வழங்குகிறது. செவிலியம் மற்றும் மருத்துவத் துணைப்பிரிவுப் படிப்புகளும் இங்கு வழங்கப்படுகின்றன. இந்தக் கல்லூரி இராசத்தான் சுகாதார அறிவியல் பல்கலைக்கழகத்துடன் இணைக்கப்பட்டுள்ளது. தேசிய மருத்துவ ஆணையத்தால் அங்கீகரிக்கப்பட்டுள்ளது. நீட் தேர்வு மூலம் தகுதியின் அடிப்படையில் கல்லூரிக்கு மாணவர்கள் தேர்வு செய்யப்படுகின்றனர். இக்கல்லூரியில் 2018 ஆகத்து கல்வி ஆண்டு முதல் மருத்துவப் படிப்புகளைத் தொடங்கியுள்ளது.

படிப்புகள் 
துங்கர்பூர் மருத்துவக் கல்லூரியில் மாணவர்கள் மருத்துவப் பட்டப்படிப்பினை மேற்கொள்கின்றனர்.

மேற்கோள்கள்

வெளி இணைப்புகள் 

 https://education.rajasthan.gov.in/content/raj/education/dungarpur-medical-college/en/home.html #

இராசத்தானிலுள்ள மருத்துவக் கல்லூரிகள்
கீதாஞ்சலி மருத்துவக் கல்லூரி

கீதாஞ்சலி மருத்துவக் கல்லூரி (Geetanjali Medical College) என்பது இந்தியாவில் இராசத்தானின் உதய்பூர் நகரில் அமைந்துள்ள ஒரு தனியார் மருத்துவக் கல்லூரி ஆகும்..இந்தக் கல்லூரி கீதாஞ்சலி மருத்துவமனையுடன் இணைக்கப்பட்டுள்ளது. இது 1150 படுக்கைகள் கொண்ட மூன்றாம் நிலை பராமரிப்பு மருத்துவமனையாகும். 2011 வரை இக்கல்லூரி மாணவர் சேர்க்கை இராசத்தான் சுகாதார அறிவியல் பல்கலைக்கழகத்தால் நடத்தப்பட்டது. 2012ஆம் ஆண்டு இப்பல்கலைக்கழகம் கீதாஞ்சலி பல்கலைக்கழகத்துடன் இணைக்கப்பட்டது.

வழங்கப்படும் படிப்புகள் 

 முதுகலை படிப்புகள்

 உயிர் வேதியியல்
 உடற்கூறியல்
 பொது மருத்துவம் 
 மார்பக மருத்துவம்
 உடலியல் 
 நுண்ணுயிரியல் 
 தோல் மருத்துவம்
 மருந்தியல் 
 நோயியல்
 எலும்பியல் 
 காது மூக்கு தொண்டை
 கண் மருத்துவம் 
 தடயவியல் மருத்துவம் 
 சமூக மருத்துவம் 
 கதிரியக்க-நோயறிதல்
 மயக்க மருந்து 
 குழந்தை மருத்துவம் 
 மகப்பேறியல் மற்றும் மகளிர் மருத்துவம்
 மருத்துவமனை நிர்வாகத்தில் 
 மருத்துவ உளவியல்

 முனைவர் பட்டப் படிப்புகள்

 உயிர் வேதியியல் 
 உடலியல்
 நுண்ணுயிரியல் 
 சமூக மருத்துவம்
 தடயவியல் மருத்துவம்
 நோயியல்
 மருந்தியல்
 உடற்கூறியல்

மேலும் காண்க 

 உதய்பூர்

மேற்கோள்கள் 

இராசத்தானிலுள்ள மருத்துவக் கல்லூரிகள்
பாரம்பரியச் சதுக்கம்

பாரம்பரியச் சதுக்கம் அல்லது சௌக் சந்தை பாரம்பரியச் சதுக்கம் என்பது சூரத்து பழைய நீதிமன்றப் பகுதியில் உள்ள சௌக் சந்தையில் அமைந்துள்ள பாரம்பரிய இடமாகும். பாரம்பரியச் சதுக்கத்தின் கட்டிடக்கலை பிரித்தானிய மற்றும் முகலாய கட்டடக் கலையினைச் சார்ந்தது.

2013ஆம் ஆண்டில், சூரத் மாநகராட்சி பாரம்பரியச் சதுக்கத்தை மறுசீரமைக்கத் தொடங்கியது. இது தற்போது சூரத் மாநகராட்சியால் நிர்வகிக்கப்படுகிறது.

கருப்பொருளும் ஈர்ப்புகளும் 
பாரம்பரியச் சதுக்கத்தில் ஏழு முக்கிய இடங்கள் உள்ளன. இவை:

சூரத் கோட்டை 
சூரத்தின் பழைய கோட்டை அல்லது சூரத்துக் கோட்டை என்றும் அழைக்கப்படும் சூரத்து கோட்டை 16ஆம் நூற்றாண்டில் குடாவந்த் கானால் கட்டப்பட்டது.

ஆண்ட்ரூசு நூலகம் 
ஆண்ட்ரூசு நூலகம் சூரத்தில் உள்ள 175 ஆண்டுகள் பழமையான நூலகமாகும்.

ஜா. ஜீ. பயிற்சி கல்லூரி 
கோட்டையின் முன் அமைந்துள்ள ஒரு முன்னாள் ஆங்கிலப் பள்ளி 1827ஆம் ஆண்டில் சேத் சோராப்ஜி ஜாம்செட்ஜி ஜீஜீபாய் வழங்கிய நன்கொடையிலிருந்து நிறுவப்பட்டது. பின்னர் இந்தப் பள்ளி "சோராப்ஜி ஜாம்செட்ஜி ஜீஜீபாய் உயர்நிலைப் பள்ளி" என்று தரம் உயர்த்தப்பட்டது. 1939ஆம் ஆண்டில் ஆரம்பப் பள்ளி ஆசிரியர்களுக்குப் பயிற்சி அளிப்பதற்காக ஒரு கல்லூரியைத் தொடங்குவதற்காக இந்த உயர்நிலைப் பள்ளி அரசாங்கத்தால் மூடப்பட்டது.

பழைய அருங்காட்சியகம் 
பழைய அருங்காட்சியகம் ஆங்கிலேயர்களின் காலத்தில் உருவாக்கப்பட்டது.

ஆங்கிலிக்கன் தேவாலயம் 
ஆங்கிலிகன் தேவாலயம், கத்தோலிக்கக் கிறித்தவத் திருச்சபை என்று அழைக்கப்படுகிறது. இது சூரத்தின் பழமையான தேவாலயமாகும். ஆங்கிலிகன் தேவாலயம் 19ஆம் நூற்றாண்டில் பிரபலமான மேற்கத்திய வடிவமைப்பின் படி 1824இல் கட்டப்பட்டது. இந்தத் தேவாலயக் கட்டிடத்தின் கட்டுமானம் 1820ஆம் ஆண்டு மவுண்ட் இசுடூவர்ட் எல்பிசுடனின் ஆசீர்வாதத்தின் கீழ் தொடங்கப்பட்டது. இந்தத் தேவாலயத்தின் முக்கியச் சிறப்பம்சமாக 10-அடி நீளமான (3.0 மீ) சிலுவை மற்றும் 300 ஆண்டுகள் பழமையான வேதகமா நூல் ஆகும்.

கசுதூரிபா தோட்டம் 
கசுதூரிபா காந்தி பால் உத்யான் ஆங்கிலிகன் தேவாலயத்திற்கு அருகிலுள்ள ஒரு வரலாற்றுச் சிறப்புமிக்க தோட்டம் ஆகும்.

விக்டோரியா தோட்டம் (காந்தி புவாக்) 
காந்தி புவாக் என்று அழைக்கப்படும் விக்டோரியா தோட்டம் சூரத் கோட்டைக்கு அருகில் அமைந்துள்ளது.

பிற சுற்றுலா இடங்கள் 
பாரம்பரியச் சதுக்கத்திற்கு அருகில் அமைந்துள்ள பிற வரலாற்றுச் சிறப்புமிக்க இடங்கள்:

 சனிவாரி பஜார்
 பாரம்பரிய நடைபாதை
 முகலாய சராய்

மேற்கோள்கள் 

முகலாயக் கட்டிடக்கலை
Coordinates on Wikidata
ஈத்கா சட்டமன்றத் தொகுதி

ஈத்கா சட்டமன்றத் தொகுதி (ईदगाह विधानसभा) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். ஈத்கா சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.   
சிறீநகர் மாவட்டம்சம்மு காசுமீர் சட்டப் பேரவை தொகுதிகள்

சட்டப் பேரவை உறுப்பினர்கள்

இவற்றையும் காண்க
 சிறிநகர்

மேற்கோள்கள்
சங்கத் கோட்டை

சங்கத் கோட்டை (தங்க கோட்டை)(Songadh Fort) என்பது இந்தியாவில் குசராத்து தபி மாவட்டத்தின் சங்கத் நகரில் உள்ள 16ஆம் நூற்றாண்டின் கோட்டையாகும். குசராத்தி மொழியில் 'சன்' (தங்கம்) மற்றும் 'காட்' (கோட்டை) என்ற சொற்களிலிருந்து இந்தக் கோட்டைக்கு இதன் பெயர் கிடைத்தது. இது கடல் மட்டத்திலிருந்து 112 மீட்டர் உயரத்தில் தபி ஆற்றின் உகாய் அணைக்கு அருகில் அமைந்துள்ளது.

வரலாறு 

சங்கத் கோட்டை 1721 மற்றும் 1766க்கு இடையில் பிள்ளாஜி ராவ் கெய்க்வாட் என்பவரால் கட்டப்பட்டது. எதிரிகளைக் கண்காணிக்க ஒரு வசதியான இடமாக இது உயரமான மலையின் உச்சியில் கட்டப்பட்டுள்ளது.

கட்டிடக்கலை 
முகலாயர்கள் மற்றும் மராத்தியர்கள் ஆகிய இருவரின் செல்வாக்கின் சான்றுகள் இந்தக் கோட்டையின் கட்டிடக்கலையில் காணப்படுகின்றன.

போக்குவரத்து 
தேசிய நெடுஞ்சாலை-6இல் உள்ள சங்கத் நகரத்தை அணுகுவதன் மூலம் இதை அடையலாம்.

சுற்றுலா ஈர்ப்பு 
இந்தக் கோட்டை சங்கத் உள்ளூர் ஆணையம் மற்றும் மாவட்ட அதிகாரிகளால் சுற்றுலாப் பயணிகளை ஈர்க்கும் இடமாக உருவாக்கப்பட்டுள்ளது. சுற்றுலாத் தலத்தை மேம்படுத்தும் ஒரு பகுதியாக ஒரு ஏரி உருவாக்கப்பட்டு அணை ஒன்றும் கட்டப்பட்டுள்ளது.

மேற்கோள்கள் 

தபி மாவட்டம்
குசராத்தில் உள்ள கோட்டைகளின் பட்டியல்

இது இந்தியாவின் குசராத்தில் உள்ள கோட்டைகளின் பகுதி பட்டியல் (List of forts in Gujarat) ஆகும்.

 பத்ரா கோட்டை, அகமதாபாத்
 சூரத்து கோட்டை, சூரத்து,
 புஜியா கோட்டை, புஜ்
 புஜ் கோட்டை
 காந்த்க் கோட்டை, பச்சாவு
 மேனக் கோட்டை, அகமதாபாத்
 பாவாகத்
 ரோகா கோட்டை, கச்சு
 தேரா கோட்டை, கச்சு
உபர்கோட் கோட்டை, ஜுனாகத்
சோங்காத் கோட்டை, சோங்காத்
 ஜிஞ்ஜுவாடா கோட்டை
 வாட்நகர் கோட்டை
 பரூச் கோட்டை
 தப்கோய் கோட்டை
 பிரபாசு பதான் கோட்டை
 பத்ரா கோட்டை, படான்
 முந்திரா கோட்டை
 பாலன்பூர் கோட்டை
 இடரியோ காத், இடார்
 இடார் கோட்டை
 லக்பத் கோட்டை
 இந்திரகாட் கோட்டை, பலிகரம்பேலி
 சச்சின் கோட்டை, சச்சின்
 சத்ரபதி சிவாஜி பர்னேரா கோட்டை, பர்னேரா பார்டி
 கௌரவ் கோட்டை
 கெய்க்வாட் கோட்டை, வியாரா
 அர்ஜுங்காட் கோட்டை, வாபி
 தோராஜி கோட்டை, தோராஜி
ரூப்காத், வடிரூபகாத், டாங்
சத்ரா கோட்டை, சத்ரா
கோட்டை, இந்தோடா, காந்திநகர்
பண்டைய கோட்டை இடிபாடுகள், தரங்கா
கேம்பனர் கோட்டை, சம்பனர்
கலிகம் கோட்டை, அகமதாபாத்
தேரி பவதி கோட்டை தேகாம் அருகில்
ஹிங்கோல்கத் மலை கோட்டை
அனல்காத்
விகாகோட் கோட்டை
கோட்டை, கடி
 விட்டல்கட் கோட்டை
 பிண்ட்வால் கோட்டை, பிப்ரோல்
 அஜ்மாவத் கோட்டை, சுராவத்
 உப்லேதா கோட்டை
 பாலசினோர் கோட்டை
 காட்கா கோட்டை
 சந்தன் கோட்டை
ராஞ்சோத்புரி கோட்டை, லக்தார்
 துனா கோட்டை
மாண்டவி கோட்டை
 விரணி கோட்டை, விராணி
மனியாரா கோட்டை
சூலி கோட்டை
ஜசுதான் கோட்டை
 வாழூர் கோட்டை
கோட்டை, பாலன்பூர்
ரான்பூர் கோட்டை
பதாரி கோட்டை
சிம்போரின் தூய அந்தோணி கோட்டை உனாவுக்கு அருகில்
ஜிஞ்சுவாடா கோட்டை
கத்சிசா கோட்டை

மேலும் காண்க 

 இந்தியாவில் உள்ள கோட்டைகளின் பட்டியல்

மேற்கோள்கள் 

குசராத்திலுள்ள கோட்டைகள்
மனுயு

மனுயு அல்லது மன்யு (Manyu; சமஸ்கிருதம் मन्यु, அதாவது 'கோபம்') என்பவர் வேதங்களில் குறிப்பிடப்படும் ஒரு போர்க் கடவுளாவார். ரிக்வேதத்தில் அங்கமான சதபத பிராமணத்தின் கூற்றுபடி, இவர் ருத்திரர்களில் ஒருவராக சித்திரிக்கப்படுகிறார். இவருக்கு மன்யு சுக்தம் என்ற பெயரில் பாடல்களும் அர்ப்பணிக்கப்பட்டுள்ளன.

அதுமட்டுமின்றி, இவருக்கு ஆயிரம் கைகள் மற்றும் ஆயிரம் தலைகள் இருப்பதாகவும் சதபத பிராமணம் கூறுகிறது.  சிவன் பாகவதத்தில் "மன்யு" என்று குறிப்பிடப்படுகிறார்.

மேற்கோள்கள்

இந்துக் கடவுள்கள்
மடகாசிரா கோட்டை

மடகாசிரா கோட்டை (Madakasira Fort) என்று அழைக்கப்படும்  சிம்ககிரி கோட்டையானது, இந்தியாவில் ஆந்திரப் பிரதேசத்தில் ஸ்ரீசத்ய சாய் மாவட்டத்தின் மடகாசிரா நகரில் அமைந்துள்ளது. இது ஒரு மலைக்கோட்டை ஆகும். இந்திய அரசு இதைத் தேசிய முக்கியத்துவம் வாய்ந்த நினைவுச்சின்னமாக அறிவித்துள்ளது.

வரலாறு 
மடகாசிராவின் கைபியாத்து எனப்படும் வரலாற்று ஆவணத்தின்படி,  1492ஆம் ஆண்டில், சிருடா இரங்கப்பா நாயகன் என்ற நபர் மதகாப்பள்ளி அல்லது மாண்டவியப்பள்ளி என்ற பழைய கிராமத்திற்கு அருகில் இன்றைய மடகாசிரா கிராமத்தை நிறுவினார். இவர் புதிய கிராமத்திற்கு மடக்கப்பள்ளி என்று பெயரிட்டு, உள்ளூர் மலையில் ஒரு சிறிய கோட்டையைக் கட்டினார். அருகிலுள்ள இரத்னகிரியில் தலைமையகத்தை நிறுவிய முஸ்லீம் தலைவர்களால் இவர் தோற்கடிக்கப்பட்டார்.

17ஆம் நூற்றாண்டின் முற்பகுதியில், கோட்டையை ஓர் உள்ளூர் தலைவர் இக்கோட்டையினை வைத்திருந்தார். இவர் விசயநகரப் பேரரசின் மேலாதிக்கத்தை ஏற்றுக்கொண்டார். மடக்கப்பள்ளி கிராமத்திற்கு அருகே இன்றைய மதகாசிரா வினை நிறுவிய குடும்ப உறுப்பினர்கள் சிராவின் தலைவர்களாக இருந்தனர். பிஜப்பூர் சுல்தானகம் சிராவைக் கைப்பற்றிய பிறகு, பிஜப்பூர் ஆட்சியாளர் மதக்கப்பள்ளியையும் அருகிலுள்ள இரத்னகிரி இந்த தலைவர்களிடம்  வழங்கினார். பிஜப்பூர் ஆட்சியாளர்கள் மானியத்தைப் பல முறை ரத்து செய்து மீட்டெடுத்தனர்.

1746ஆம் ஆண்டில், மராட்டிய சாகச வீரர் முராரி ராவ் கூட்டி கோட்டையில் தன்னை நிலைநிறுத்திக் கொண்டார். மேலும் மதகாசிர் உட்பட அருகிலுள்ள பல கோட்டைகள் மீது தனது மேலாதிக்கத்தைச் செலுத்தினார். மடகாசிராவின் தலைவர் இவரது துணை ஆளுகையாளர் ஆனார். 1762இல், மைசூரின் ஐதர் அலி, காலிகார்னாசசு ஆயர் டான் அன்டோனியோ டி நோரோன்ஹா தலைமையிலான போர்த்துகீசியத் துருப்புக்களின் ஆதரவுடன் 4 நாள் முற்றுகைக்குப் பிறகு கோட்டையைக் கைப்பற்றினார். ஐதர் அலியின் போர்த்துகீசிய அதிகாரிகளில் இருவர்-ஜோசு ரெய்சு மற்றும் பென்டோ டி காம்போசு-முற்றுகையின் போது இறந்தனர். சிறிது காலத்திற்குப் பிறகு நோரோன்கா கூட்டணியை விட்டு வெளியேறினார். முராரி ராவ் சிறிது காலத்திற்குப் பிறகு கோட்டையின் கட்டுப்பாட்டை மீட்டார். ஆனால் ஐதர் அலி விரைவில் மீண்டும் கைப்பற்றினார்.

1792இல் ஐதர் அலியின் மகன் திப்பு சுல்தான், சிறிரங்கபட்டம் உடன்படிக்கையின்படி இப்பகுதியை ஐதராபாத் நிசாமிடம் ஒப்படைத்தார். 1800ஆம் ஆண்டில், நிசாம் இதை ஆங்கிலேயர்களிடம் ஒப்படைத்தார்.

கட்டமைப்புகள் 
இந்தக் கோட்டையில் ஏழு வாயில்கள் உட்பட பல கட்டமைப்புகளும் குகைகளும் உள்ளன. முராரி ராவ் கோயில்கள் மற்றும் இந்துராயா கிணறு உட்படப் இந்த கட்டமைப்புகளில் பலவற்றைக் கட்டினார். நான்கு தூண்கள் மற்றும் ஒரு பெரிய மணியைக் கொண்ட சிங்கே-மூதி (சிங்கத்தின் முகம்) என்ற மலை உச்சி கட்டமைப்பையும் கட்டினார். இந்த மலை உச்சியில் இராணி மகால் என்ற அரண்மனை, குதிரை கொட்டகை, உடற்பயிற்சிக் கூடம் மற்றும் உணவு சேமிப்பு இடங்கள் உள்ளன.

மலை உச்சிக்கு அருகில் இரண்டு குளங்களுடன் சிறி இராமலிங்கேசுவரர் கோவில் உள்ளது. கோட்டையின் தெற்கு வாயிலுக்கு அருகில் வெங்கடேசுவரா கோயில் உள்ளது. ஐதர் அலியின் படையெடுப்பின் போது அது முழுமையடையாமல் இருந்தது. கருடா கோயில் 1990களில் புனிதப்படுத்தப்பட்டது.

மேற்கோள்கள் 

சிறீ சத்ய சாய் மாவட்டம்
ஆந்திரப் பிரதேசக் கோட்டைகள்
ராய்ச்சூர் கோட்டை

ராய்ச்சூர் கோட்டை (Raichur Fort) என்பது வடக்கு கர்நாடகத்தில் உள்ள ராய்ச்சூரின் மையத்தில் மலை உச்சியில் அமைந்துள்ள ஒரு கோட்டையாகும்.

ராய்ச்சூர் பிராந்தியம் (ராய்ச்சூர் தோவாப்) காக்கத்தியர் வம்சம், இராட்டிரகூடர்கள், விஜயநகரப் பேரரசு, பகமானிகள் மற்றும் நிஜாம்கள் போன்ற பல குடும்பங்களால் ஆளப்பட்டுள்ளது.

வரலாறு 
பாதாமி சாளுக்கியரின் காலத்திலிருந்து கோட்டைகள் உள்ளன. கல்யாணி சாளுக்கியர்களின் ஆட்சியின் போது கோட்டை புதுப்பிக்கப்பட்டது. தற்போதைய கோட்டை கிபி 1294இல் காகதீய ஆட்சியின் போது கட்டப்பட்டது. அரசி உருத்ரமாதேவியின் அமைச்சரான ராஜா கோர் கங்கயா ரட்திவாருன் உத்தரவின் பேரில் மன்னர் வித்தலாவால் இது கட்டப்பட்டதாக ஒரு கல்வெட்டு பதிவு செய்கிறது.

இந்த கோட்டைபகாமணி சுல்தானகத்திற்கு மூலோபாய முக்கியத்துவம் வாய்ந்தது. இவர்கள் கட்டமைப்பைக் கணிசமாக விரிவுபடுத்தினார்.

விஜயநகரப் பேரரசின் ஆட்சியின் போது, கிருஷ்ணதேவராயர் தனது வெற்றிகளில் ஒன்றைக் கொண்டாடும் வகையில் வடக்கு நுழைவாயிலைக் கட்டினார்.இந்தக் கோட்டை பல மொழிகளில் உள்ள கல்வெட்டுகளுக்குப் பெயர் பெற்றது.

மார்ச் 2011இல், கோட்டையின் வடமேற்கு சுவரைச் சுத்தம் செய்யும் போது பொறியாளர்களால் 95 சிவப்பு கருங்கல் பந்துகள் மற்றும் 13ஆம் நூற்றாண்டைச் சேர்ந்த ஒரு பீரங்கி ஒன்றும் கண்டுபிடிக்கப்பட்டன.

மேலும் காண்க 
 ஜலதுர்கா
 முத்கல் கோட்டை
 விஜயநகரப் பேரரசு
 சாளுக்கியர்
 காக்கத்தியர்
 முசுனூரி நாயக்கர்கள்
 ராய்ச்சூர்
 வடக்கு கர்நாடகா

மேற்கோள்கள்

வெளி இணைப்புகள் 

கருநாடகக் கோட்டைகள்
பத்து தீகா கொமுட்டர் நிலையம்

பத்து தீகா கொமுட்டர் நிலையம் (ஆங்கிலம்: Batu Tiga Komuter Station; மலாய்: Stesen Komuter Batu Tiga); சீனம்: 峇都知甲) என்பது மலேசியா, சிலாங்கூர், மாநிலத்தில் பத்து தீகா நகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.

பத்து தீகா கொமுட்டர் நிலையம் சுபாங் ஜெயா - சா ஆலாம் மாநகரங்களுக்கு இடையில் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காகக் கட்டப்பட்டது. பத்து தீகா கொமுட்டர் நிலையத்திற்கு அருகிலுள்ள பத்து தீகா நகரத்தின் பெயரில் இந்த நிலையத்திற்கும் பெயரிடப்பட்டது.

பொது

தஞ்சோங் மாலிம்–கிள்ளான் துறைமுக வழித்தடம் பத்து தீகா குடியிருப்புப் பகுதிகளில் வசிக்கும் மக்களுக்கு இந்த நிலையம் சேவை செய்கிறது; மற்றும் இந்த நிலையம்  கோலாலம்பூர்-கிள்ளான் நெடுஞ்சாலையின் மேற்குப் பகுதியில் அமைந்துள்ளது.

பத்து தீகா கொமுட்டர் நிலையம் பொதுவாக நெரிசல் நேரங்களில் பரபரப்பாக இருக்கும். ஆனால் அருகிலுள்ள மற்ற கொமுட்டர் நிலையங்களைப் போல் நெரிசல் அடர்த்தியாக இல்லை. இந்த நிலையத்திற்கு அருகில் சா ஆலாம் கொமுட்டர் நிலையம்; சுபாங் ஜெயா நிலையம் ஆகிய நிலையங்கள் உள்ளன.

பத்து தீகா
பத்து தீகா (Batu Tiga) நகரம் சிலாங்கூர் மாநிலத்தில், பெட்டாலிங் மாவட்டத்தில், சுபாங் ஜெயா நகராண்மைக் கழகத்தின் கீழ் அமைந்து உள்ள ஒரு நகர்ப் புறமாகும். 

இந்த நகரம் சுபாங் ஜெயா மற்றும் சா ஆலாம் ஆகிய நகரங்களின் எல்லையில் அமைந்துள்ளது. இருப்பினும், இது சுபாங் ஜெயா நகர மையத்தை விட சா ஆலாமிற்கு அருகில் உள்ளது. சுபாங் உயர்த் தொழில்நுட்பத் தொழில் பூங்கா (Subang Hi-Tech Industrial Park), இந்த பத்து தீகா நகரின் புறநகரில் அமைந்துள்ளது.

சுபாங் ஜெயா மாநகராட்சி

பத்து தீகா நகரம், சுபாங் ஜெயா மாநகராட்சியின் அதிகார வரம்பிற்கு உட்பட்டது. முன்னர் காலத்தில் இதன் புறநகர்ப் பகுதியில் ஒரு தொழில்துறை பேட்டை உருவாக்கப்பட்டது. 

வெளிநாட்டு நிறுவனங்கள் இந்த நகரத்தின் சுற்றுப்புறங்களில் பல தொழிற்சாலைகளை உருவாக்கின. நிறைய வேலை வாய்ப்புகள். மக்கள் தொகையும் கூடியது. அதன் விளைவாக 2000-ஆம் ஆண்டுகளில் மலிவு விலை குடியிருப்புகள் தோன்றின.

சுபாங் ஐடெக் (Subang Hi-Tech) என்பது பத்து தீகாவின் முக்கியத் தொழில்துறை பகுதியாகும். பன்னாட்டு நிறுவனங்களின் பல தலைமையகங்கள் பத்து தீகா தொழில்துறைப் பகுதியில் அமைந்து உள்ளன.

மேற்கோள்கள்

மேலும் காண்க
 பத்து தீகா
 கிளானா ஜெயா 
 சுபாங் ஜெயா நிலையம்
 கோலாலம்பூர்-கிள்ளான் நெடுஞ்சாலை
 மலாயா தொடருந்து நிறுவனம்
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
 Petaling KTM Komuter Station*Batu Tiga KTM Komuter Station

மலேசியத் தொடருந்து நிலையங்கள்
கிள்ளான் துறைமுக வழித்தடம்
கிவிக்ஸ்

கிவிக்ஸ் (Kiwix) என்பது 2007 ஆம் ஆண்டில் இம்மானுவேல் எங்கெல்ஹார்ட் மற்றும் ரெனாட் கௌடின் ஆகியோரால் இலவசமாக அனைவரும் பயன்படுத்தும் வகையில் உருவாக்கப்பட்ட ஒரு திறந்த மூலநிரல் மற்றும் வலை உலாவி ஆகும். இது முதலில் விக்கிப்பீடியா நிகழ்நிலையும் நிகழாநிலையும் அணுகலை அனுமதிக்கும் வகையில் தொடங்கப்பட்டது. ஆனால் பின்னர் விக்கிமீடியா நிறுவனத்தின் பிற திட்டங்கள், கூட்டன்பர்கு திட்டத்தின் பொது கள நூல்கள், பல பங்கு சந்தை தளங்கள் மற்றும் பல ஆதாரங்களை உள்ளடக்கியது. 100 க்கும் மேற்பட்ட மொழிகளில் கிடைக்கும் கிவிக்ஸ், வட கொரியா கடத்தல் நடவடிக்கைகள் முதல் மிகவும் தேவைப்படுபவர்களுக்கு தகவல் மற்றும் கல்விக்கான அணுகலை வழங்கும் கூகிள் இம்பாக்ட் சேலஞ்சின் பிப்லியோதேக்ஸ் சான்ஸ் பிரண்டியர்ஸ் வரை பல உயர்மட்ட திட்டங்களில் சேர்க்கப்பட்டுள்ளது. 

கிவிக்ஸை ஒரு மேசைக் கணினியில் தனித்த நிரலாக நிறுவலாம். ஒரு கைக் கணினி அல்லது திறன்பேசியிலும் நிறுவலாம்.

வரலாறு 
2004 ஆம் ஆண்டில் விக்கிப்பீடியா பயனராக ஆன பிறகு, விக்கிபீடியாவின் நிகழ்நிலையும் நிகழாநிலையும் பதிப்புகளை உருவாக்குவதில் எங்கெல்ஹார்ட் ஆர்வம் காட்டினார். 2003 ஆம் ஆண்டில் தொடங்கப்பட்ட விக்கிப்பீடியா குறுவட்டியை உருவாக்கும் திட்டம், இந்த திட்டத்திற்கு ஒரு தூண்டுதலாக இருந்தது.

“விக்கிபீடியாவின் உள்ளடக்கங்கள் அனைவருக்கும் கிடைக்க வேண்டும்! இணைய அணுகல் இல்லாமல் கூட. இதனால்தான் நான் கிவிக்ஸ் திட்டத்தை தொடங்கினேன்” நிறுவனர் இம்மானுவேல் எங்கெல்ஹார்ட் விக்கிபீடியாவை ஒரு பொதுவான நன்மை என்று கருதுகிறார்.

திட்டங்கள் 
2012 ஆம் ஆண்டில், கிவிக்ஸ் ஒரு கிவிக்ஸ்-பிளக்கை உருவாக்க பிரான்சு விக்கிமீடியாவிலிருந்து ஒரு மானியத்தைப் பெற்றது. இது ஆப்ரிபீடியா திட்டம் என்று அழைக்கப்படும் பதினொரு நாடுகளில் உள்ள பல்கலைக்கழகங்களுக்கு பயன்படுத்தப்பட்டது. பிப்ரவரி 2013 இல் கிவிக்ஸ், சோர்ஸ்ஃபோர்ஜ் திட்ட விருதையும் 2015 இல் திறந்த மூலநிரல் விருதையும் வென்றது.

வரலாற்று விக்கிப்பீடியா கட்டுரைகள் தேர்வு வெளியீடுகள் 
2007 மற்றும் 2011 க்கு இடையில், ஆங்கில விக்கிப்பீடியா தேர்ந்தெடுக்கப்பட்ட கட்டுரைகளைக் கொண்ட மூன்று குறுவட்டு/டிவிடி பதிப்புகள் வெளியிடப்பட்டன. அவை இப்போது கிவிக்ஸ் சிம் கோப்புகளாக உள்ளன. 

 விக்கிப்பீடியா பதிப்பு 0.5 
 விக்கிப்பீடியா பதிப்பு 0.7 
 விக்கிப்பீடியா பதிப்பு 0.8

மேற்கோள்கள்

வெளி இணைப்புகள் 

 

விக்கிப்பீடியா
மென்பொருள் விருத்தி முறைமை
கட்டற்ற அலைப்பேசி மென்பொருட்கள்
இலவச கல்வி மென்பொருள்
பல்லியக்குதள கட்டற்ற மென்பொருட்கள்
காணொளிக் கோப்பு உள்ள கட்டுரைகள்
இந்திரதுய்மன்

இந்திரதுய்மன் (Indradyumna) என்பது இந்து இலக்கியத்தில் இடம்பெற்றுள்ள பல்வேறு மன்னர்களின் பெயராகும். மகாபாரதம் மற்றும் புராணங்களில் இடம்பெற்றுள்ள ஒரு பாண்டிய மன்னரின் பெயரும், சூரிய குல மன்னன் சுமதியின் மகனும் மற்றும் பரதனின் பேரனுமாவான். கஜேந்திரமோட்சத்தில் தனது முற்பிறவில் யானையாக கூறப்பட்ட இந்திரதுய்மனின் ஆணவம் கடவுள் விஷ்ணுவால் அழிக்கப்பட்டு, மோட்சம் கிடைத்த கதையால் மிகவும் பிரபலமானவர்.

இது பாண்டிய மன்னரின் அதே வம்சாவளியைப் பகிர்ந்து கொள்ளும் அவந்தி நாட்டின் மன்னரின் பெயராகவும் உள்ளது. இந்திரதுய்மன் புரி ஜெகன்நாதர் கோயிலின் சிலைகளை நிறுவிய கதைக்காகாகவும் நன்கு அறியப்பட்டவர். கந்த புராணத்தின் புரோசோத்தம-சேத்ர-மகாத்மிய பிரிவில் முக்கியமாக இடம்பெற்றுள்ளார்.

பாண்டிய இந்திரதுய்மன் 
பாகவத புராணத்தில், எட்டாவது காண்ட்த்தில் இந்திரதுய்மனை பாண்டிய நாடு நாட்டின் ஆட்சியாளரான சுயம்புவ மனுவின் வம்சாவளியைச் சேர்ந்த ஒரு வைணவ மன்னராக விவரிக்கிறது. இந்திரதுய்மன் வயதாகும்போது தனது குழந்தைகளுக்கு ஆதரவாக தனது சிம்மாசனத்தை கைவிட்டு, மலய மலையில் தவம் செய்யத் தொடங்கினார். தவமிருந்த அரசன் அங்குவந்த அகத்தியரை கண்டுகொள்ளவில்லை. இதனால் கோபமடைந்த அகத்தியர், மன்னனை யானையாக பிறவி எடுக்கும்படி சபித்தார். பின்னர் இந்திரத்ய்மனின் வேண்டுகோளின் பேரில், விஷ்ணுவால் காப்பாற்றப்படும்போது மன்னன் தனது சாபத்திலிருந்து விடுவிக்கப்படுவார் என அகத்தியர் சாபவிமோசனமும் அளித்தார். அதன்படி, மன்னன் யானையாக பிறவி எடுத்தான். அதே சமயம் முதலையாக சாபம் பெற்றது ஒரு கந்தர்வன். ஒரு முறை முனிவர் தேவலாவுடன் கந்தர்வனும் சேர்ந்து நீராடினர். முனிவர் சூரிய நமஸ்காரம் செய்கையில் விளையாட்டாக கந்தர்வன், அவரது கால்களை இழுத்தார். இதில் கோபமடைந்த முனிவர், முதலையாக பிறப்பாய் என சாபமிட்டார்.

தன் தவறை உணர்ந்த கந்தர்வன் சாப விமோசனம் வேண்டினான். பிறவியின் முடிவில் கஜேந்திரன் கால்களை பிடிக்க, விஷ்ணுவால் சாப விமோசனம் பெறுவாய் என கூறினார்.

அதன்படி கந்தர்வனும் அரசனும் முறையே முதலையாகவும், யானையாகவும் பிறவியெடுத்து தங்களது சாப விமோசனத்தை பெற்றனர்.

மேற்கோள்கள் 

மகாபாரதக் கதை மாந்தர்கள்
இந்தியப் பண்பாட்டில் யானைகள்
இந்து தொன்மவியல்
பிரித்தோலைட்டு-(Ce)

பிரித்தோலைட்டு-(Ce)  (Britholite-(Ce)) என்பது (Ce,Ca)5(SiO4)3OH என்ற மூலக்கூற்று வாய்ப்பாடு கொண்ட ஒரு கனிமம் ஆகும். கதிரியக்கத்தன்மை கொண்ட இந்த அரிய கனிமம் வெவ்வேறு வண்ணங்களில் கிடைக்கிறது. கிரீன்லாந்தின் நௌச்காசிக்கு, இலிமாசாக்கு வளாகம், நர்சாக்கு, குச்சல்லெக்கு பகுதிகளில் பிரித்தோலைட்டு கண்டறியப்பட்டது. 

பிரித்தோலைட்டு-(Ce) கனிமத்தை முதன்முதலில் கிரீன்லாந்தின் இலிமாசாக்கு வளாகத்தில் உள்ள நௌச்காசிக்கு என்ற இடத்தில் 1897 ஆம் ஆண்டில் குசுதாப் ஃபிளிங்க் கண்டுபிடித்தார். இது கிரேக்க வார்த்தையான பிரித்தோசு  என்பதன் பெயரால் பெயரிடப்பட்டது. இதன் பொருள் "எடை" என்பதாகும். இதன் குறிப்பிட்ட உயர் ஒப்படர்த்தியைக் குறிக்கிறது. பின்னர் இதன் பகுதிப்பொருள்களில் அதிக அளவு சீரியம் இருப்பதால் பிரித்தோலைட்டு-(Ce) என்று பெயரிடப்பட்டது.

பன்னாட்டு கனிமவியலாளர் சங்கம் பிரித்தோலைட்டு-(Ce) கனிமத்தை Bri-Ce என்ற குறியீட்டால் அடையாளப்படுத்துகிறது.

மேற்கோள்கள் 

கனிமங்கள்
அறுகோணவமைப்புக் கனிமங்கள்
கதிரியக்கக் கனிமங்கள்
சிலிக்கேட்டு கனிமங்கள்
சீரியம் கனிமங்கள்
மத்திய சால்டெங் சட்டமன்றத் தொகுதி

மத்திய சால்டெங் சட்டமன்றத் தொகுதி (सेंट्रल शाल्टेंग विधानसभा) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சால்டெங் சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்
2024 இல் நடந்த சம்மு காசுமீர் சட்டமன்றத் தேர்தலில் இந்திய தேசிய காங்கிரசு வேட்பாளர் தாரிக் அமீத் கர்ரா 18933 வாக்குகள் பெற்று மத்திய சால்டெங் தொகுதியில் வென்றார்.

மேற்கோள்கள்

சம்மு காசுமீர் சட்டப் பேரவை தொகுதிகள்
கோசுமாடைட்டு

கோசுமாடைட்டு   (Kosmatite) என்பது  ஒரு கனிமம் ஆகும். இது காசுமாடைட்டு என்ற பெயராலும் அறியப்படுகிறது. வடக்கு மாசிடோனியாவில் கோசுமாடைட்டு கனிமம் கிடைக்கிறது. கிளிண்டனைட்டு அல்லது மார்கரைட்டு கனிமம் இதனோடு இருக்கலாம் அல்லது இல்லாமல் இருக்கலாம். மாசிடோனியாவி பிரிலெப்பு நகருக்கு அருகில் பெலகோனிய மண்டலத்தின் உருமாறிய பாறை வளாகத்தின் பளிங்குத் தொடரில் உள்ள சிவெக்கு கற்சுரங்கத்தில்   வெள்ளை டோலமைட் டு கிடைக்கிறது. இந்த அணியில் பிளோகோபைட்டு, சிர்ன்ரைட்டு மற்றும் கோசுமாடைட்டு  உள்ளிட்ட சில மிக அரிதான சிலிகேட்டுகளைக் காணலாம்.

மேற்கோள்கள் 

சிலிக்கேட்டு கனிமங்கள்
கனிமங்கள்
தட்சிணமுக நந்தி தீர்த்த கல்யாணி கோயில்

தட்சிணமுக நந்தி தீர்த்த கல்யாணி கோயில் என்பது இந்தியாவில் கருநாடகம் மாநிலத்தின் பெங்களூருவுக்கு அருகில் மல்லேசுவரம் பகுதியில் அமையப் பெற்றுள்ள ஒரு சிவன் கோயில் ஆகும். நானூறு ஆண்டுகளுக்கு பழைமையான, பூமியில் புதையுண்ட இக்கோயில் 1997ஆம் ஆண்டு மீட்கப்பட்டது. இக்கோயிலின் மூலவர் சிவலிங்கத்தின் மேல் தளத்தில் நந்தி வீற்றிருக்கிறார். விநாயகர் சன்னதி மற்றும் நவக்கிரக சன்னதி ஆகியவை இக்கோயிலிலுள்ள இதர சன்னதிகளாகும்.

அமைவிடம் 
கடல் மட்டத்திலிருந்து சுமார் 934.19 மீ. உயரத்தில், () என்ற புவியியல் ஆள்கூறுகள் கொண்டு, மல்லேசுவரத்தில் இக்கோயில் அமைந்துள்ளது.

சிறப்பு 
இக்கோயிலில் வடிவமைக்கப்பட்டுள்ள நந்தியின் வாயிலிருந்து தொடர்ச்சியாக விழும் தீர்த்தமானது, அதன் கீழ்ப்பகுதியில் வீற்றிருக்கும் சிவலிங்கம் மீது விழுந்து சிவலிங்கத்தை அபிசேகம் செய்வது போல் தோற்றமளிக்கிறது. பின்னர் இந்த அபிசேக தீர்த்தம் பக்கத்திலுள்ள தெப்பக்குளத்தில் சென்று சேருகிறது.

மேற்கோள்கள் 

பெங்களூரில் உள்ள இந்துக் கோயில்கள்
பட்காம் சட்டமன்றத் தொகுதி

பட்காம் சட்டமன்றத் தொகுதி (बडगाम विधानसभा क्षेत्र) என்பது இந்தியா வட மாநிலமான சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். பட்காம், பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள் 
2024 இல் நடந்த சம்மு காசுமீர் சட்டமன்றத் தேர்தலில் சம்மு காசுமீர் மக்களின் சனநாயக கட்சி வேட்பாளர் சையது முன்தாசிர் மெக்தியை விட சம்மு காசுமீர் தேசிய மாநாட்டு கட்சி வேட்பாளர் உமர் அப்துல்லா 18485 வாக்குகள் பெற்று வெற்றி பெற்றார்.

சட்டமன்ற உறுப்பினர்கள்

மேலும் காண்க 

 புட்காம்

மேற்கோள்கள் 

சம்மு காசுமீர் சட்டப் பேரவை தொகுதிகள்
பீர்வா சட்டமன்றத் தொகுதி

பீர்வா சட்டமன்றத் தொகுதி (बीरवाह विधानसभा क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். பீர்வா, பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 இல் நடந்த சம்மு காசுமீர் சட்டமன்றத் தேர்தலில், சம்மு காசமீர் தேசிய மாநாட்டு கட்சி வேட்பாளர் உமர் அப்துல்லா பீர்வா தொகுதியில் 23,717 வாக்குகளைப் பெற்று வெற்றி பெற்றார்.

2024
2024 இல் நடந்த சம்மு காசுமீர் சட்டமன்ற தேர்தலில் சுயேச்சை வேட்பாளர் நசீர் அகமது கானை விட 4161 வாக்குகள் அதிகம் பெற்று  சம்மு காசுமீர் தேசிய மாநாட்டு கட்சி வேட்பாளர் சபி அகமது வாணி, பீர்வா தொகுதியில் வெற்றி பெற்றார்.

சட்டப் பேரவை உறுப்பினர்கள்

மேற்கோள்கள்

சம்மு காசுமீர் சட்டப் பேரவை தொகுதிகள்
அகாதிர் (குதிர்)

அகாதிர் (Agadir) அல்லது இகௌதர் என்பது மொராக்கோவில் காணப்படும் உலகின் பழைமையான ஒரு பலப்படுத்தப்பட்ட தானியக் குதிராகும்

மொராக்கோவில், அகாதிர் பொதுவாக அட்லசு மலைத்தொடர் மற்றும் திரா பள்ளத்தாக்கு பகுதிகளில் காணப்படுகின்றன. அவற்றில் சில 10 ஆம் நூற்றாண்டைச் சேர்ந்தவை. தெற்கு தூனிசியாவிலும் இந்தக் கட்டமைப்புகள் பொதுவானவை. அங்கு அவை கஸ்பா அல்லது கோர்பா என்று குறிப்பிடப்படுகின்றன. அல்சீரியாவில், இவை ஒரு காலத்தில் ஆரஸ் மலைகளில் பொதுவானவையாக இருந்தன. அங்கு அவை கலா என்று அழைக்கப்பட்டன. ஆனால் இவை 20 ஆம் நூற்றாண்டின் பிற்பகுதியில் காணாமல் போகும் நிலையில் இருந்தன.

விளக்கம் 
இந்த கட்டமைப்புகள் பொதுவாக ஒரு தானியக் களஞ்சியமாகவும் மற்றும் ஒரு கோட்டையாகவும் இருந்தன. மேலும் சுற்றியுள்ள பண்ணைகள் மற்றும் கால்நடைகளை எதிரிகளிடமிருந்து பாதுகாக்க உயரமான பாறைகளில் அமைந்துள்ளன. மொராக்கோவில், அவை பொதுவாக நொறுக்கப்பட்ட மண் அல்லது உலர்ந்த கல் கட்டுமானத்தால் கட்டப்பட்டன. உலர்ந்த கல்லில் கட்டப்பட்ட சில பெரிய கட்டமைப்புகள் குறுகிய உள் சந்துகளில் அமைக்கப்பட்ட பல மாடி கட்டமைப்புகளைக் கொண்டுள்ளன. ஒவ்வொரு பலகையும் அறை போன்ற வரிசையால் ஆனது. மேல் அறைகள் வெளிப்புறத்திலிருந்து முகப்பில் செருகப்பட்ட நீண்ட கற்கள் வழியாக அணுகப்படுகின்றன. உயர் அட்லஸ் பிராந்தியத்தில் ராம்ட்-பூமி கட்டுமானங்கள் மிகவும் பொதுவானவை. அங்கு அகாதிர்களின் வடிவமைப்பு பிராந்தியத்தின் பாரம்பரிய வீடுகளை ஒத்திருக்கிறது. சில நேரங்களில் சுடாத செங்கற்கள் மூலம் வெளிப்புற அலங்காரம் செய்யப்பட்டுள்ளது. தெற்கு துனிசியாவிலும் பல நிலை கட்டமைப்புகள் அறியப்படுகின்றன. அங்கு அவை கோர்பா என்று அழைக்கப்படுகின்றன. இருப்பினும் இன்று ஒரு சில மட்டுமே பாதுகாக்கப்பட்டுள்ளன. இவை நான்கு மாடிகள் வரை ஒன்றுக்கொன்று அடுக்கி வைக்கப்பட்டுள்ள அறை போன்ற அமைப்புகளைக் கொண்டுள்ளன. அவற்றின் நுழைவாயில்கள் அனைத்தும் உள் முற்றம் அல்லது பிரதான அவையை எதிர்கொள்கின்றன.

படக்காட்சி

அறுவடை செய்யப்பட்ட தானியங்களுக்கு கூடுதலாக, மொராக்கோவின் தெற்கே உள்ள மலைப்பகுதிகளில் வசிக்கும் அமாஜிக் சமூகங்கள் இந்த கட்டமைப்புகளைப் பயன்படுத்தி பதிவு செய்யப்பட்ட பத்திரங்கள் , பணம், நகைகள், ஆடை, தரைவிரிப்புகள் மற்றும் சில நேரங்களில் வெடிமருந்துகள் உள்ளிட்ட அனைத்து வகையான மதிப்புமிக்க உடமைகளையும் சேமித்து வைப்பார்கள். பாரம்பரியமாக பாதுகாப்பை உறுதி செய்வதற்காக காவலர்களும் பணியமர்த்தப்பட்டனர்.

மேற்கோள்கள் 

கொள்கலன்கள்
மொரோக்கோ
தாஸ்கென்ட் அகாதிர்

தாஸ்கென்ட் அகாதிர் (Tasguent agadir) மொரோக்கோவின் அம்ஸ்ரோ கிராமத்திற்கு மேலே அமைந்துள்ள கி.பி.1200 மற்றும் 1500 க்கு இடையில் கட்டப்பட்ட ஒரு பலப்படுத்தப்பட்ட பலப்படுத்தப்பட்ட தானியக் குதிராகும். இது 19 ஆம் நூற்றாண்டில் ஒரு களஞ்சியமாக பயன்படுத்தப்படுவதை நிறுத்தியது. ஆனால் 20 ஆம் நூற்றாண்டில் அட்லசு மலைத்தொடரின் சிறந்த பாதுகாக்கப்பட்ட அகாதிர்களில் ஒன்றாக அறியப்பட்டது.

வரலாறு

கட்டுமானம் மற்றும் பயன்பாடு 
தாஸ்கென்ட் அகாதிர் பல நூற்றாண்டுகளாக  கட்டப்பட்டு வந்துள்ளது. இதன் சுற்றுச் சுவர் அநேகமாக மிக சமீபத்தில் கட்டப்பட்டிருக்கலாம். மிகப் பழமையான சுவர்களின் வயது 500 முதல் 800 ஆண்டுகள் வரை இருக்கும் என்று மதிப்பிடப்பட்டுள்ளது.

அகாதிரின் முக்கியப் பணி பயிர்களுக்கு (மற்றும் ஒருவேளை குடியிருப்பாளர்களுக்கு) தாக்குதல்களிலிருந்து அடைக்கலம் அளிப்பதாகும். தாஸ்கென்ட் அகாதிர் பல தளங்களில் பரவியுள்ள தனிப்பட்ட அறைகளாகப் பிரிக்கப்பட்டுள்ளது. அதன் உள்ளடக்கங்கள் மர உருளைகளால் ஆனது. காலனித்துவ காலத்துடன் இணைந்த அமைதி மற்றும் உணவு நிலைமையின் முன்னேற்றத்துடன் பிராந்தியத்தின் பெரும்பாலான அகாதிரிகளைப் போலவே இதுவும் தனது செயல்பாட்டை இழந்தது. தெற்கு மொரோக்கோவில் உள்ள பிற அடோப் கட்டுமானங்களைப் போலல்லாமல் (திக்ரெம்கள் மற்றும் கஸ்பாஹ்கள்) பயனற்றதாகிவிட்டன. 19 மற்றும் 20 ஆம் நூற்றாண்டுகளில் தாஸ்கென்ட் அகாதிர் பல்வேறு நோக்கங்களுக்காக மக்களால் பயன்படுத்தப்பட்டிருக்கலாம்.

சுற்றுலா 
1950 ஆம் ஆண்டில், சுதந்திரத்திற்கு முந்தைய மொரோக்கோவில் சுற்றுலா தொடங்கியபோது, தாஸ்கென்ட் அகாதிர் மட்டுமே அட்லசு மலைத்தொடரில் பதிவுசெய்யப்பட்ட ஆர்வமுள்ள ஒரே இடமாகும்.

2000 ஆம் ஆண்டில், அம்தௌதி அகாதிரில் உள்ள தாஸ்கென்ட் மற்றும் இட் ஆயிசா, மொரோக்கோவில் அகாதிரின் இரண்டு முக்கிய எடுத்துக்காட்டுகளாகக் கருதப்படுகின்றன.

இருப்பினும், அகாதிர்களில் சுற்றுலாவின் வளர்ச்சி முக்கியமான சமூகப் பிரச்சினைகளை உருவாக்கியது. அகாதிரிகள் நீண்ட காலமாக, அவற்றின் தற்காப்பு செயல்பாட்டிற்கு அப்பால், உள்ளூர் பழங்குடியினரின் முக்கிய வாழ்க்கை மையமாக பயன்படுத்தப்படுகின்றன. அந்த கோட்டைகள் சுற்றுலாவுக்கு ஏற்றவாறு மாற்றப்படும்போது இந்த சமூக மற்றும் ஆன்மீக செயல்பாட்டை இழக்க நேரிடும். சுற்றுலாவிலிருந்து பெரும்பாலும் பிரிக்க முடியாத கணிசமான முதலீடு இல்லாமல் அவற்றின் விரைவான சீரழிவுக்கு வழிவகுக்கிறது.

உட்புற அமைப்பு 
அகாதிரின் முன்புறம் அநேகமாக நெருக்கடி காலங்களில் கால்நடைகளுக்கு இடமளிக்க பயன்படுத்தப்பட்டிருக்கலாம். இந்தக் கட்டிடம் ஒரு பாறை அடித்தளத்தில் கட்டப்பட்டுள்ளது மற்றும் ஒரு தற்காப்பு சுவரால் பாதுகாக்கப்பட்டுள்ளது. தனிப்பட்ட களஞ்சியங்கள் (சில நேரங்களில் "தொட்டிகள்" அல்லது "அறைகள்" என்று அழைக்கப்படுகின்றன) மூன்று முதல் ஆறு மாடிகளில் அருகருகே வரிசையாகவும், ஒன்றுக்கு மேல் ஒன்றாக வரிசையாகவும் உள்ளன. மேல் தளங்களில் உள்ள அறைகளை கல் படிகள் மூலம் அணுகலாம். ஒவ்வொரு சேமிப்பு அறையும் ஒரு மர கதவால் மூடப்பட்டுள்ளது. பெரும்பாலும் அலங்கரிக்கப்பட்டுள்ளது. அறைகள் கற்கள் மூலம் ஒன்றுக்கொன்று பிரிக்கப்படுகின்றன.

படக் காட்சி

மேற்கோள்கள் 

கொள்கலன்கள்
மொரோக்கோ
கான் சாகிப் சட்டமன்றத் தொகுதி

கான் சாகிப் சட்டமன்றத் தொகுதி (खान साहिब
विधानसभा क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். கான் சாகிப் சட்டமன்றத் தொகுதியானது சிறிநகர் மக்களவைத் தொகுதிக்கு உட்பட்டதாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டமன்றத் தேர்தலில், சம்மு காசுமீர் மக்கள் சனநாயக முன்னணி வேட்பாளர் அக்கிம் முகமது யாசீன் சா 26,649 வாக்குகள் பெற்று கான் சாகிப் தொகுதியில் வெற்றி பெற்றார்.

2024
2024 இல் நடைபெற்ற சம்மு காசுமீர் சட்டமன்றத் தேர்தலில் 33225 வாக்குகள் அதிகம் பெற்று சம்மு காசுமீர் தேசிய மாநாட்டு கட்சி உறுப்பினர் சைப் உத் தின் பட் வெற்றி பெற்றார்.

மேற்கோள்கள்

 

சம்மு காசுமீர் சட்டப் பேரவை தொகுதிகள்